b'\n_START_ARTICLE_\nTarumovkan piiri\n_START_PARAGRAPH_\nTarumovkan piiri (ven. \xd0\xa2\xd0\xb0\xd1\x80\xd1\x83\xd0\xbc\xd0\xbe\xd0\xb2\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Tarumovski raion) on kunnallinen itsehallintoalue Dagestanissa Ven\xc3\xa4j\xc3\xa4ll\xc3\xa4. Vuonna 1946 perustetun piirin pinta-ala on 3\xc2\xa0177 neli\xc3\xb6kilometri\xc3\xa4. Asukkaita on 31\xc2\xa0300 henke\xc3\xa4 (vuonna 2009)._NEWLINE_Tarumovkan piiri sijaitsee Dagestanin pohjoisosan puoliaavikkovy\xc3\xb6hykkeell\xc3\xa4. Pohjoisessa se rajoittuu Kalmukiaan, id\xc3\xa4ss\xc3\xa4 Kaspianmereen, etel\xc3\xa4ss\xc3\xa4 Kizljarin piiriiin, lounaassa T\xc5\xa1et\xc5\xa1eniaan ja l\xc3\xa4nness\xc3\xa4 Nogain piiriin._NEWLINE_Piiriin kuuluu 13 maalaiskuntaa: Aleksandro-Nevskoje, Jurkovka, Karabagly, Kalinovka, Koktjubei, Kot\xc5\xa1ubei, Novodmitrijevka, Novogeorgijevka, Novoromanovka, Razdolje, Talovka, Tarumovka ja Ullubijevski. Hallinnollinen keskus on Tarumovkan kyl\xc3\xa4. Asutuskeskuksia on yhteens\xc3\xa4 25._NEWLINE_Asukkaista 31,1\xc2\xa0% on avaareja, 25,1\xc2\xa0% ven\xc3\xa4l\xc3\xa4isi\xc3\xa4, 21,0\xc2\xa0% dargeja, 9,6\xc2\xa0% nogaita, 4,0\xc2\xa0% lezgej\xc3\xa4, 2\xc2\xa0% armenialaisia ja 2\xc2\xa0% lakeja._NEWLINE_Seudun p\xc3\xa4\xc3\xa4elinkeinoja ovat keinokasteluun perustuva maanviljely sek\xc3\xa4 karjanhoito. Lis\xc3\xa4ksi harjoitetaan kalanviljely\xc3\xa4._NEWLINE_Piirin alueella sijaitsee Dagestanski-luonnonpuisto. Paikallislehten\xc3\xa4 ilmestyy Rassvet (\xe2\x80\x9dAamunkoitto\xe2\x80\x9d).'